
Iparűzési adó 34 426    90 000    84 884    44 908    39 976    52,91

Építményadó 5 797    8 000    9 422    5 811    3 611    61,67

Telekadó 123    500    409    320    89    78,24

Gépjárműadó 74 389    45 000    59 271    28 496    30 775    48,08

Összesen 114 735    143 500    153 986    79 535    74 451    51,65

2011. évi adatok (ezer Ft-ban)

Sülysáp Nagyközség Polgármesteri Hivatala
Jegyzőjétől
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 4869-7/2011
Előterjesztést készítette: Seprősné Cseri Ágota irodavezető
Előterjesztés elkészítésének időpontja: 2011. augusztus 5.
Előterjesztést véleményezi: PTÜB
Döntés módja: nyílt szavazás, egyszerű szótöbbség

Mellékletek: -
E L Ő T E R J E S Z T É S

Sülysáp Nagyközség Önkormányzata Képviselő-testületének

2011. augusztus 18-án tartandó munkaterv szerinti ülésére

5. napirendhez

Tárgy: Beszámoló Sülysáp Nagyközség 2011. I. félévi adózási tapasztalatairól
Tisztelt Képviselő-testület!

A Képviselő-testület a munkatervének félévi felülvizsgálatakor úgy határozott, hogy a féléves költségvetési beszámoló előterjesztésével egyidejűleg külön beszámolót kér az adózás helyzetéről. E döntésnek megfelelően az adóbevételek félévi állapotáról az alábbiak szerint tájékoztatjuk a tisztelt Képviselő-testületet:

I. Általános előírások

Sülysáp Nagyközség Önkormányzata a helyi önkormányzatokról szóló 1990. évi LXV tv. 16. § (1) bekezdésével, valamint a helyi adókról szóló 1990. évi C. törvény 1. §-ával kapott felhatalmazás alapján 25/2006. (XII. 18.) önkormányzati rendeletében szabályozta az önkormányzat illetékességi területén alkalmazott helyi adókat. 
A rendeletben szabályozott adók a következők: 

· építményadó,

· telekadó,

· helyi iparűzési adó.
Az adóeljárás szabályait az adózás rendjéről szóló 2003. évi XCII. törvény (a továbbiakban: Art.) szabályozza, mely vonatkozik a helyi adókra is.

A bevezetett helyi adókötelezettségek teljesítése önbevallás alapján történik, az e célra rendszeresített nyomtatványokon, illetve bejelentő- és változás-bejelentő lapokon. 

Az önkormányzat rendelete alapján az adó megfizetése évente két részletben történhet pótlékmentesen: az első részlet március 15. napjáig, a második részlet pedig szeptember 15. napjáig. A helyi iparűzési adó tekintetében a befizetett előleg és a ténylegesen megállapított adó közötti különbözet befizetési, illetve visszaigénylési határideje május 31. napja.
Ettől eltérően az Art. 176. §-a, vagyis az egyes adókra vonatkozó különös rendelkezések alapján a belföldi rendszámú gépjárművek után fizetendő gépjárműadót az önkormányzat a központi adatszolgáltatás alapján kivetéssel állapítja meg az adót.

II. Tényadatok az adózás félévi helyzetéről
Adózók száma az egyes adónemeknél:
· építményadó                       
2762 

· telekadó                                  
69

· helyi iparűzési adó               
631

· gépjárműadó                      
2531 


Az adóbevételek alakulása 2011. I. félévben:

Az adóeljárás során az I. félévben 20 esetben történ bírságolás, az összes helyesbített tartozás 245 eFt, a félévben befizetett összeg 52 eFt volt

A késedelmes fizetések miatt a program automatikusan felszámítja a pótlékot, melynek tárgyévi helyesbített összege 33.414 eFt, melyből 471 eFt  került megfizetésre.

A befizetések elszámolása minden esetben először a múltra szóló tartozásra történik,  amit szintén az adóeljárási törvény szabályoz. 

Az első félévben február közepéig 5.993 db kiértesítés történt a tárgyévi  fizetendő adókról.

A múltra szóló adótartozások befizetésére 2014 db felszólítás került kiküldésre. Sajnos több esetben előfordul, hogy a kiküldött felszólításokat nem veszik át, illetve, hogy az időközbeni címváltozás miatt utánküldött leveket sem veszik át. 

A gépjárművek változásáról – eladás, beszerzés, forgalomból történő kivonás – havonta küldi az okmányiroda a változásokat, melyeket a nyilvántartásban át kell vezetni, erről a Magyar Államkincstárnak negyedévente jelentés kell küldeni. 

A helyi iparűzési adó bevallások feldolgozása után, június 30-ig kiküldésre kerültek a felszólítások azon adózók részére akik nem nyújtották be bevallásukat. 

A bevallások feldolgozásáról adatszolgáltatási kötelezettségünk van a Magyar Államkincstár felé, mivel a 2011. június 30-ai korrigált adóalap adja a 2012. évi adóerő-képességet, ami végül meghatározza a központi költségvetésből visszaosztott SZJA nagyságát. 
A bevallások alapján 89.045 eFt a település becsült adóerő-képessége.
Az építményadót bevallók ellenőrzése folyamatos, az elsőkörös ellenőrzés a vízbekötések alapján, illetve a kiadott használatbavételi engedélyek alapján zajlik. A felszólítások kiküldése folyamatos.

Az adóhátralékok behajtására 2010 októberében mintegy 100 adózó tartozását átadtuk behajtásra a Nemzeti Adó- és Vámhivatalnak, azonban ezekről visszajelzést, illetve a megfizetésekről tájékoztatást mindezidáig nem kaptunk.

III. Egyéb összefoglaló adatok
Az adóeljárással kapcsolatos feladatokat 2 fő látja el Hivatalunknál, azonban a helyi adókkal kapcsolatos teendőkön kívül még feladatuk a társhatóságok megkeresése alapján az adók módjára történő behajtás, szabálysértés, helyszíni bírság, közigazgatási bírság, köztartozás stb. esetén. Az első félévben ilyen ügyekben 787 ügyirat készült, amiből 297 főszám és 490 alszám volt. 

Az adók minél hatékonyabb behajtása érdekében mindent megteszünk, illetve a második félévben a számszaki ellenőrzéseken felül, tartalmi ellenőrzéseket is végzünk, többek között folyik a Céginformációs Szolgálatnál közzétett adatok egyeztetése a bevallásokkal. 

Összességében elmondható, hogy azon adózók, akik korábban sem fizettek, többszöri felszólítás ellenére sem tesznek eleget kötelezettségüknek, sőt gyakran a felkutatásuk is akadályokba ütközik.
Kérem beszámolónk szíves elfogadását!

Sülysáp, 2011. augusztus 11.


Tóth Krisztina s.k.

jegyző
…/2011. (VIII. 18.) ÖKT határozati javaslat

Sülysáp Nagyközség Önkormányzatának Képviselő-testülete az adózás 2011. I. félévi helyzetéről szóló beszámolót elfogadja.

Határidő: azonnal

Felelős: jegyző

		Adónem		Adónem		Teljes múltra szóló adójogi szemléletű hátralék (eFt)		2011. évi adatok (ezer Ft-ban)

								Költségvetésben tervezett bevétel		Helyesbített tárgyévi előírás (adózók bevallása és egyéb adatszolgáltatás alapján)		Június 30-ig teljesített befizetések		Tárgyévben még várható befizetések		Félévi teljesülés aránya (%)

		Iparűzési adó		Iparűzési adó		34,426		90,000		84,884		44,908		39,976		52.91

		Építményadó		Építményadó		5,797		8,000		9,422		5,811		3,611		61.67

		Telekadó		Telekadó		123		500		409		320		89		78.24

		Gépjárműadó		Gépjárműadó		74,389		45,000		59,271		28,496		30,775		48.08

		Összesen		Összesen		114,735		143,500		153,986		79,535		74,451		51.65






